OzLabs/hebrew-wiki-articles huggingface dataset:
אוזי שכטמן

אוסקר בנג'מין "אוזי" שכטמן (באנגלית: Oscar Benjamin "Ossie" Schectman; 30 במרץ 1919 – 30 ביולי 2013) היה כדורסלן יהודי אמריקאי. שיחק בעונת הבכורה של ליגת ה-NBA (אז ה-BAA) במדי ניו יורק ניקס, ומוכר כשחקן שקלע את הסל הראשון בתולדות הליגה.

==ביוגרפיה==
שכטמן נולד ברובע קווינס שבניו יורק, להורים יהודים ממוצא רוסי. בין השנים 1938–1941 למד באוניברסיטת לונג איילנד, ושיחק בקבוצת הכדורסל שלה תחת המאמן קלייר בי, חבר היכל התהילה לעתיד. בעונת 1939 זכה עם הקבוצה באליפות "מחוז מטרופוליטן ניו יורק", ובעונת 1941 נבחר לחמישיית העונה של ליגת המכללות.

==קריירה==
בסיום לימודיו האקדמיים שיחק באופן מקצועי בקבוצת "פילדלפיה ספאס" מליגת ה-ABL, תחת אדי גוטליב – מאמן נוסף שהוצג בהמשך הקריירה בהיכל התהילה של הכדורסל. שכטמן שיחק בקבוצה במשך 5 עונות, וזכה עמה בשתי אליפויות בעונת 1943 ו-1945.

בקיץ 1946 חתם שכטמן בקבוצת ניו יורק ניקס לקראת עונת הבכורה שלה ושל ליגת ה-BAA בה השתתפה. במשחק הבכורה של הליגה התמודדו הניקס מול טורונטו האסקיז באולמה הביתי של טורונטו – המייפל ליף גארדנס – בפני כ-7,090 צופים, ואת הנקודות הראשונות במשחק קלע שכטמן כשסיים התקפה מתפרצת ב"צעד וחצי". בשנת 1949 התרחבה ליגת ה-BAA והפכה לליגת ה-NBA, ובאופן רשמי נחשבות עונות ה-BAA כחלק מההיסטוריה של ה-NBA, כך שהמשחק בין טורונטו לניו יורק נחשב גם למשחק הבכורה של ליגת ה-NBA, והסל של שכטמן נחשב לסל הראשון שנקלע בתולדות ה-NBA. עד סיום אותה עונה קלע שכטמן 8.1 נקודות בממוצע למשחק, ומסר 2.0 אסיסטים למשחק אשר הציבו אותו במקום השלישי ב-NBA.

לאחר עונה אחת בלבד בניו יורק עבר שכטמן לשחק בקבוצת "פטרסון קרסנטס" מהעיר פטרסון שבניו ג'רזי, אשר השתתפה בליגת ה-ABL. בעונתו היחידה בקבוצה, והאחרונה בקריירה, נבחר לחמישיית העונה של הליגה לאחר שהוביל את פטרסון למעמד גמר ה-ABL.

בשנת 1998 הוצג שכטמן כחבר בהיכל התהילה הלאומי של הספורטאים היהודים אשר בלונג איילנד. ב-30 ביולי 2013 נפטר שכטמן בעיר דלריי ביץ' שבפלורידה, בהיותו בן 94.

==קישורים חיצוניים==

* 

==הערות שוליים==

קטגוריה:אישים הקבורים בבית הקברות ניו מונטיפיורי
קטגוריה:ניו יורק: אישים
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלני ניו יורק ניקס
קטגוריה:כדורסלני אוניברסיטת לונג איילנד
קטגוריה:שחקנים יהודים ב-NBA
קטגוריה:קנזס: כדורסלנים
קטגוריה:אמריקאים שנולדו ב-1919
קטגוריה:אמריקאים שנפטרו ב-2013
המנון קירגיזסטן

ההמנון הלאומי של הרפובליקה הקירגיזית (בקירגיזית: Кыргыз Республикасынын Мамлекеттик Гимни) אומץ ב-18 בדצמבר 1992.

בהחלטת הפרלמנט הקירגיזי, הוא אומץ כהמנונה הלאומי של המדינה ב-18 בדצמבר 1992.

השיר מנוגן בדרך כלל בסולם לה מז'ור.

==מילות השיר==
{| class="wikitable"
! תרגום חופשי לעברית !! קירגיזית
|- valign=top
|
<poem>
הרים גבוהים, עמקים ושדות,
שווי ערך לנשמת בני עמינו.
במשך מאות בשנים,
שימרו אבותינו וחיו באלא-טו

צעדו קדימה, אנשי קירגיזסטן,
בדרך אל החופש,
שגשוג ועלייה מתמדת,
גורלך, בידיך הואǃ

ידידות ואחדות, מאבותינו ניתנו ומזמן בליבנו,
קירגיזסטן, ארצנו, מולדתנו, זורחת.
ברית של הרמוניה כרתנו בינינו,
שלום ושלווה על אדמתנו.

צעדו קדימה, אנשי קירגיזסטן,
בדרך אל החופש,
שגשוג ועלייה מתמדת,
גורלך, בידיך הואǃ

תקוותנו ומשאלות ליבנו התגשמו,
אנשי עמינו בדגל החופש מנופפים,
מורשת אבותינו, הגיעה אלינו,
נא למשך דורות, תן לנו לשמור על מורשתנו הקדושה.

צעדו קדימה, אנשי קירגיזסטן,
בדרך אל החופש,
שגשוג ועלייה מתמדת,
גורלך, בידיך הואǃ
</poem>
| class="mw-content-ltr" |
<poem>
Ак мөңгүлүү аска зоолор, талаалар,
Элибиздин жаны менен барабар.
Сансыз кылым Ала-Тоосун мекендеп,
Сактап келди биздин ата-бабалар.

Алгалай бер, кыргыз эл,
Азаттыктын жолунда.
Өркүндөй бер, өсө бер,
Өз тагдырың колунда.

Байыртадан бүткөн мүнөз элиме,
Досторуна даяр дилин берүүгө.
Бул ынтымак эл бирдигин ширетип,
Бейкуттукту берет кыргыз жерине.

Алгалай бер, кыргыз эл,
Азаттыктын жолунда.
Өркүндөй бер, өсө бер,
Өз тагдырың колунда.

Аткарылып элдин үмүт, тилеги,
Желбиреди эркиндиктин желеги.
Бизге жеткен ата салтын, мурасын,
Ыйык сактап урпактарга берели.

</poem>
|}

===תעתיק===

Ak moenkguelueue aska zoolor, talaalar,
Elibizdin Zhaneu menen barabar.
Sanseuz keuleum Ala-Toosun mekendep,
Saktap keldi bizdin ata-babalar.

Algalai ber, Keurgeuz el,

Azatteukteun zholunda.

Oerkuendoei ber, oesoe ber,

Oez tagdeureunk kolunkda.

Bayeurtadan buetkoen muenoez elime,
Dostoruna dayar dilin berueuegoe
Bul eunteumak el birdigin shiretip,
Beikuttuktu beret Keurgeuz zherine.

Atkareuleup eldin uemuet, tilegi,
Zhelbiredi erkindiktin zhelegi.
Bizge zhetken ata salteun, muraseun,
Euyeuk saktap urpaktarga bereli.

==ראו גם==
* דגל קירגיזסטן
* סמל קירגיזסטן

==קישורים חיצוניים==

קירגיזסטן
קטגוריה:קירגיזסטן
קטגוריה:קירגיזסטן: סמלים לאומיים
קופה משותפת

קופה משותפת הוא שעשועון טלוויזיה ישראלי בהנחיית עינב גלילי, שבמסגרתו שני מתמודדים מתחרים עם 4 שותפים פוטנציאליים על מיליון שקלים. השעשועון שודר מ-28 במרץ עד 30 בנובמבר 2018 בערוץ עשר, ומשודר גם בשידורים חוזרים ברשת 13 ובערוץ השעשועונים.

== שיטת המשחק ==
בשעשועון מתחרים שני מתמודדים עם 4 שותפים פוטנציאליים על מיליון שקלים. כל אחד מהם רשאי להיעזר בשותפים שלו אם יסכים לחלוק איתם את הכסף.
=== שלב ראשון ===
בשלב הראשון ישנם 6 סיבובים. בכל סיבוב מקבל כל מתמודד שאלה אחת ששווה 5,000 שקלים. במידה ואחד המתמודדים לא יודע את התשובה הוא יכול להתייעץ עם אחד מהשותפים, אך במידה ויתייעץ איתו יכנס גם הוא כשותף בקופה. לאחר 6 סיבובים שותפים שלא הצליחו להיכנס לקופה יעזבו את המשחק.

=== שלב שני: מגדילים קופה ===
בשלב השני הנקרא "מגדילים קופה" יש 4 סיבובים. בכל סיבוב המתמודד שיענה קודם ויענה תשובה נכונה יוסיף 10,000 שקל, ובמידה ויטעה יוריד 5,000 שקלים מהקופה. בשלב זה יכולים המתמודדים להתייעץ עם השותפים שהכניסו לקופה. בתום השלב, המתמודד עם שווי הקופה הגבוה יותר יעבור לשלב הבא.

=== שלב שלישי: הגמר ===
בשלב זה ישנן 6 שאלות. אחרי כל שאלה יכול המתמודד לפרוש ולחלק את הכסף בין השותפים שלו. במידה והמתמודד או אחד השותפים ענה תשובה לא נכונה המשחק נגמר. במידה והמתמודד ענה לבד על השאלה הוא יכול להדיח את אחד השותפים.

== סקירת הסדרה ==
התוכנית עלתה לשידור ב-28 במרץ 2018. שידור התוכנית הופסק לאחר שישה פרקים. התוכנית חזרה לשידור ב-14 בנובמבר 2018, והפרק האחרון שודר ב-30 בנובמבר 2018.

=== פרקים ===
{| class="wikitable plainrowheaders" style="text-align:center;"
! rowspan="2" scope="col" style="background:#7ACDFB; color:#000;" |מס' פרק
! rowspan="2" scope="col" style="background:#7ACDFB; color:#000;" |מקורי
! colspan="2" scope="col" style="background:#7ACDFB; color:#000;" |נתוני צפייה
! rowspan="2" scope="col" style="background:#7ACDFB; color:#000;" |מקור
|-
! scope="col" style="background:#7ACDFB; color:#000;" |
! scope="col" style="background:#7ACDFB; color:#000;" |
|-
|1
|
|6.2%
|
|
|-
|2
|
|
|
|
|-
|3
|
|4.1%
|
|
|-
|4
|
|3.4%
|
|
|-
|5
|
|4.5%
|129,000
|
|-
|6
|
|4.8%
|135,000
|
|-
|7
|
|3.1%
|
|
|-
|8
|
|2.5%
|66,000
|
|-
|9
|
|
|
|
|}

== ביקורת ==
גדי סולומון מ"ישראל היום" ציין לטובה את הנחייתה של עינב גלילי: .

== קישורים חיצוניים ==
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
רגינה דניאלס

רגינה דניאלס (באנגלית: Regina Daniels; נולדה ב-10 באוקטובר 2000) היא שחקנית ומפיקת סרטים ניגרית.

== חינוך ==
דניאלס למדה בבית הספר התיכון "הוליווד אינטרנשיונל", ובשנת 2018 דווח שהיא סטודנטית באוניברסיטת איגביניון .

== קריירה ==
דניאלס התחילה לשחק בגיל 7 בהשפעת אמה השחקנית, ריטה דניאלס. היא קיבלה תמיכה מאמה ומאחיה. בסרטה הראשון, "Marriage of Sorrow" (בתרגום חופשי לעברית: נישואי צער), היא הרוויחה מעל עשרת אלפים נאירה. היא נכנסה לאור הזרקורים בסרט של נוליווד שכותרתו "Miracle Child" (בתרגום חופשי לעברית: ילד פלא) בשנת 2010, שם היא פעלה לצד שחקנים פופולריים, ביניהם צ'יקה איקה ומרסי ג'ונסון.

ב-20 בינואר 2019 היא מונתה לרכזת קמפיין הנוער של אטיקו אבובכר.

== פילמוגרפיה מובחרת ==
* Dumebi in School
* Python Girl
* The Bat-Man
* The Jericho
* Plantain Girl
* Jaja the Great
* The Jericho (as producer)
* Twins Apart (as producer)
* Tears of Ojiugo
* Wipe your Sorrows
* Royal Covenant
* Traditional War (Part 1)
* Stronger Than the Gods
* The King and The Python
* Hanging Coffin
* Evil messenger 1 and 2
*Queen Rebeca

== מועמדויות ==
* 2015: השחקנית המבטיחה ביותר של השנה בפרסי הבידור City People.
* 2016: שחקן המשנה הטוב ביותר של השנה בפרסי הבידור City People.
* 2016: השחקנית המבטיחה ביותר של השנה בפרסי הבידור City People.
* 2017: שחקנית המשנה הטובה ביותר של השנה בפרסי הבידור City People.
* 2018: הפנים של נוליווד של השנה בפרסי הבידור City People.

== חיים אישיים ==
רגינה דניאלס היא ביתה של השחקנית ריטה דניאלס. יש לה חמישה אחים (שלושה אחים ושתי אחיות).

== קישורים חיצוניים ==

== הערות שוליים ==

קטגוריה:ילידות 2000
קטגוריה:שחקניות קולנוע וטלוויזיה ניגריות
קטגוריה:מפיקות קולנוע ניגריות
המנון לאוס

פנג סאט לאו (בלאית: ເພງຊາດລາວ, בתרגום לעברית: המנון אנשי לאו, באנגלית: Pheng Sat Lāo) הוא ההמנון הלאומי של לאוס.

השיר הולחן ונכתב בידי ד"ר ת'ונגדי סואונת'ונוויצ'יט בשנת 1941, ואומץ כהמנונה הרשמי של ממלכת לאוס ב-1945. מילות השיר שוכתבו לאחר ניצחונו של פאת'ט לאו במלחמת האזרחים הלאית וקבלת עצמאותה של הרפובליקה הדמוקרטית העממית של לאוס ב-1975. מילות השיר החדשות, נכתבו על ידי סיסאנה סיסאן.

==מילות השיר==
{| class="wikitable"
|-
! לאית
! תעתיק לטיני
! תרגום חופשי
|- valign="top"
| dir="ltr" |
<poem>
ຊາດລາວຕັ້ງແຕ່ໃດມາ
ລາວທຸກທົ່ວຫນ້າເຊີດຊູສຸດໃຈ
ຮ່ວມແຮງຮ່ວມຈິດຮ່ວມໃຈ
ສາມັກຄີກັນເປັນກຳລັງດຽວ
ເດັດດ່ຽວພ້ອມກັນກ້າວຫນ້າ
ບູຊາຊູກຽດຂອງລາວ
ສົ່ງເສີມໃຊ້ສິດເປັນເຈົ້າ
ລາວທຸກຊົນເຜົ່າສະເໝີພາບກັນ
ບໍ່ໃຫ້ພວກຈັກກະພັດ
ແລະພວກຂາຍຊາດເຂົ້າມາລົບກວນ
ລາວທັງມວນຊູເອກະລາດ
ອິດສະຫລະພາບຂອງຊາດລາວໄວ້
ຕັດສິນໃຈສູ້ຊີງເອົາໄຊ
ພາຊາດກ້າວໄປສູ່ຄວາມວັດທະນາ
</poem>
| dir="ltr" |
<poem>
Sāt Lāo tangtǣ daimā
Lāo thuk thūan nā sœ̄t sū sutchai,
Hūam hǣng hūam chit hūam chai
samakkhi kan pen kamlang dīao.
Det dīao phǭmkan kāonā
būsā sū kīat khǭng Lāo,
Songsœ̄m sai sit pen chao
Lāo thuk son phao samœ̄; phāp kan.
Bǭ hai phūak chakkaphat
læ phūak khaj sāt khao mā lopkhūan,
Lāo thang mūan sū ēkalāt
itsalaphāp khǭng sāt Lāo wai
Tatsinchai sū sing ao sai
phā sāt kāo pai sū khūam watthanā.
</poem>
|
<poem>
זה מכבר, אנשי לאו
פיארו את אדמת אבותיהם,
מאוחדים בלב,
ברוח ובמרץ, כולנו כאחד.
צועדים קדימה,
מכבדים ומהללים את רוממות אנשי לאו
ומצהירים על זכותנו להיות אדונים על עצמינו,
אנשי לאו שווים הם מכל מוצא
ולעולם לא ניתן לאימפריאליסטים ולבוגדים להזיק להם.
נגן על עצמאותינו וננטור את חירותינו.
נחושים להיאבק למען הביטחון,
להוביל את בני עמינו לשגשוג ופריחה.
</poem>
|}

==ראו גם==
* דגל לאוס
* סמל לאוס

==קישורים חיצוניים==

לאוס
קטגוריה:לאוס: סמלים לאומיים
פסטיבל הסרטים ג'ובה

פסטיבל הסרטים ג'ובה הוא פסטיבל הסרטים הראשון אשר הוקם בדרום סודאן.

הפסטיבל נוסד בשנת 2016, חמש שנים לאחר ייסוד המדינה, אשר השיגה את עצמאותה מסודאן ב-2011. מטרת הפסטיבל הייתה לתת במה לעבודתם של יוצרים מקומיים, ולשנות את תפישת הציבור העולמי לגבי המדינה, ולהראות שהיא לא רק מוקד לזוועות המלחמה.

== רקע ==
יוזם הפסטיבל הוא סימון בינגו, יוצר קולנוע אשר מבקש לעזור לדרום סודאן "למצוא זהות משלנו", ולהשיל את התיוג כשוחרי מלחמה. ההיסטוריה האישית שלו הייתה המקבילה של ההיסטוריה של ארצו: הוא נמלט כילד יחד עם משפחתו כשפרצה מלחמת האזרחים הסודאנית, ושהה עשר שנים במחנה הפליטים קקומה בצפון-מזרח קניה, עם עוד כ-57,000 פליטים, רבים מהם מדרום סודאן. הוא שב לארצו רק ב-2009. אך לאחר הסכם העצמאות של 2011, פרצה מלחמה חדשה בין תומכיו נשיא דרום סודאן הראשון, סלבה קיר, ותומכי סגן הנשיא, ריק מצ'אר, שהייתה בעצם מלחמה בין השבטים העיקריים של המדינה, הדינקה והנואר. בין 2013 ל-2015 נהרגו אלפים, וכ-2 מיליון דרום סודאנים נעקרו ממקומם.

אחרי הסכם השלום של 2015, החל תהליך של בנייה מחדש, ובינגו הוא בין המחזיקים בדעה שייסוד ובניית התרבות והאמנויות הוא חלק בלתי נפרד מבניית המדינה.

== הפסטיבל ==
הפסטיבל הראשון התקיים במרכז התרבות ניאקורון בעיר ג'ובה. הוא כלל רצועות סרטים קצרים וסרטים באורך מלא, סרטים עלילתיים וסרטים תיעודיים, למשך שלושה ימים. בערב הסגירה, נערך טקס פרסים במגוון קטגוריות, ביניהם בימוי, עריכה, ומשחק.

רבים מהסרטים עסקו בנושאים בעלי משמעות חברתית ופוליטית בדרום סודאן, ביניהם נישואי ילדות ונישואים בכפייה, שכן יותר ממחצית הנשים הדרום סודאניות נאלצות לתוך מסגרת נישואים לפני הגיען לגיל 18; וכן בפרקטיקה הנקרא דוחאן, בה נשים כורעות בפיסוק רגליים מעל גחלים בוערים, מתוך האמונה שבכך יספקו עונג מיני מוגבר לבעליהן.

בשנתו השנייה של הפסטיבל, התקבלו 75 סרטים על ידי מארגני הפסטיבל, לעומת 40 בשנה הראשונה.

הסרט הזוכה של הפסטיבל היה "ואג'ה טה ג'אנה", שפירושו "הכאב של הילד". הסרט מספר את סיפורה של נערה אשר נאלצת להפסיק לימודיה בשל מלחמת האזרחים, אך הוריה נאבקים שתוכל להמשיך ללמוד, ובתם משגשגת. נושא החינוך לבנות הוא מרכזי בשיח החברתי-פוליטי בדרום סודאן, מכיוון שכמו מדינות רבות באזור, פחות מושקע בחינוך בנות מלכתחילה, ורבות נאלצו לנשור מהלימודים בעתות המלחמה.

המהדורה השלישית של הפסטיבל נקבעה להיערך בין 10–15 בדצמבר 2018. גם בשנה זו, גדל מספר הסרטים הדרום סודאניים שהתקבלו על ידי ועד הפסטיבל, וכן התקבלו גם סרטים מלפחות 14 מדינות נוספות. הפסטיבל כולל פאנלים וסדנאות בנוסף להקרנות וטקס הפרסים.

== קטגוריות הפרסים בפסטיבל ==

== קישורים חיצוניים ==
* 

== הערות שוליים ==

קטגוריה:דרום סודאן: תרבות
קטגוריה:אפריקה: פסטיבלי קולנוע
קטגוריה:ג'ובה
המנון קמבודיה

נוקור ריטש (בקמרית: បទនគររាជ, בתרגום לעברית: מלכות מפוארת) הוא ההמנון הלאומי של ממלכת קמבודיה.

מילות השיר נכתבו על יד צ'ואון נאת' ומנגינתו מבוססת על לחן של שיר קמבודי עממי. השיר אומץ לראשונה כהמנונה של קמבודיה ב-1941 ופעם שנייה ב-1947, לאחר קבלת עצמאותה מצרפת.
בשנת 1970, בוטלה המלוכה וכמו כן בוטל מעמדו של השיר כהמנון לאומי. ב-1975, הוחלף ההמנון על ידי הקמר רוז' ב-"Dap Prampi Mesa Chokchey" (שבעה עשר באפריל המפואר). ההמנון שוחזר לאחר ניצחון המפלגה הרויאליסטית FUNCINPEC בבחירות שהתקיימו במדינה ב-1993.

==מילות השיר==
===קמרית===
សូមពួកទេវត្តា

រក្សាមហាក្សត្រយើង

អោយបានរុងរឿង

ដោយជ័យមង្គលសិរីសួស្តី

យើងខ្ញុំព្រះអង្គ

សូមជ្រកក្រោមម្លប់ព្រះបារមី

នៃព្រះនរបតី

វង្សក្សត្រាដែលសាងប្រាសាទថ្ម

គ្រប់គ្រងដែនខ្មែរ

បុរាណថ្កើងថ្កាន។

ប្រាសាទសីលា កំបាំងកណ្តាលព្រៃ

គួរអោយស្រមៃ

នឹកដល់យសស័ក្តិមហានគរ

ជាតិខ្មែរដូចថ្ម

គង់វង្សនៅល្អរឹងប៉ឹងជំហរ

យើងសង្ឃឹមពរ

ភ័ព្វព្រេងសំណាងរបស់កម្ពុជា

មហារដ្ឋកើតមាន យូរអង្វែងហើយ។

គ្រប់វត្តអារាម ឮតែសូរស័ព្ទធម៌

សូត្រដោយអំណរ

រំឮកគុណពុទ្ធសាសនា

ចូរយើងជាអ្នក

ជឿជាក់ស្មោះស្ម័គ្រតាមបែបដូនតា

គង់តែទេវត្តា នឹងជួយជ្រោមជ្រែង

ផ្គត់ផ្គង់ប្រយោជន៍ឱយ

ដល់ប្រទេសខ្មែរ ជាមហានគរ។

===תעתיק לטיני===
Som pouk tepda rak sa moha khsath yeung

Oy ben roung roeung doy chey monkol srey soursdey

Yeung Khnom preah ang som chrok Krom molup preah Baromey

Ney preah Noropdey vong Khsattra del sang preah sat thmr

Kroup Kraung dèn Khmer borann thkoeung thkann.

Prasath séla kombang kan dal prey

Kuor oy srmay noeuk dl yuos sak Moha Nokor

Cheat Khmer dauch Thmar kong vong ny lar rung peung chom hor.

Yeung sang Khim por pheap preng samnang robuos Kampuchea.

Moha rth koeut mien you ang veanh hey.

Kroup vath aram lu tè so sap thoeur

Sot doy am no rom lik koun poth sasna

Chol yeung chea neak thioeur thiak smos smak tam bep donnta

Kong tè thévoda nùng chuoy chrom chrèng phkot phkang pra yoch oy

Dol prateah Khmer chea Moha Nokor

===תרגום חופשי מאנגלית===
מי ייתן והמלאכים ישמרו על מלכנו,
יעניקו לו אושר ושגשוג.
אנחנו משרתיו מבקשים לחסות בשלמות שושלת השליטים, שנועדו לבנות מקדשים
ולשלוט על אדמת חמר המפוארת.

מקדשים של אבן חבויים ביער.
חשוב על הממלכה הגדולה מנצחת.
גזע חמר עומד מוצק כאבן.
אנחנו מתפללים לייעוד הטוב של קמבודיה,
האומה המפוארת ביותר שקמה.

דהרמה קומו, עלו מהמנזר.
שירו בשמחה, משמרי הבודהיזם.
היו נאמנים לאמונת אבותיכם.
בוודאי נזכה בברכת המלאכים,
בשביל האומה הגדולה של חמר.

==ראו גם==
* דגל קמבודיה
* סמל קמבודיה

==קישורים חיצוניים==

קמבודיה
קטגוריה:קמבודיה: סמלים לאומיים
וירג'יל צ'פמן

וירג'יל מונדיי צ'פמן (באנגלית: Virgil Munday Chapman; 15 במרץ 1895 - 8 במרץ 1951) היה פוליטיקאי אמריקאי חבר המפלגה הדמוקרטית, אשר ייצג את מדינת קנטקי בקונגרס של ארצות הברית.
== חייו ==
צ'פמן נולד במידלטון שבקנטקי. הוא התמחה בחוק ומשפט בערים פריז ואירווין, ולבסוף בבירת קנטקי לקסינגטון. בשנים 1918–1920 כיהן כתובע העיר אירווין.

ב-1924 נבחר צ'פמן לבית הנבחרים של ארצות הברית ושם כיהן שתי תקופות כהונה כנציגו של מחוז הקונגרס השביעי של מדינת קנטקי, בשנים 1925–1929. ב-1928 איבד צ'פמן את מושבו בבית הנבחרים, באותה העת בה נבחר הרברט הובר לנשיא ארצות הברית, הובס צ'פמן בבחירות הכלליות בידי רוברט אי. לי בלקבורן. כעבור שנתיים, ב-1930, ניצח את בלקבורן ושב אל בית הנבחרים. הוא נבחר גם הפעם לשתי תקופות כהונה (1931–1935), מטעם מחוז הקונגרס השביעי. צ'פמן אז נבחר לייצג את מחוז הקונגרס השישי של קנטקי בבית הנבחרים בשנים 1935-1949.

ב-1948 ניצח צ'פמן את הסנאטור הרפובליקני המכהן של קנטקי, ג'ון שרמן קופר, ונבחר לסנאט של ארצות הברית. צ'פמן נהרג בתאונת דרכים בוושינגטון הבירה ב-8 במרץ 1951, ומותו נקבע בבית החולים של צי ארצות הברית בבת'סדה. הוא נטמן בבית העלמין של פריז שבקנטקי. מאוחר יותר, נתברר כי צ'פמן סבל מאלכוהוליזם. בספרו של רוברט קארו, זוכה פרס פוליצר, "מאסטר הסנאט", צ'פמן תואר כסנאטור שנהג להסתגר באורח שגרתי בגבעת הקפיטול.

צ'פמן הוחלף הן בבית הנבחרים והן בסנאט על ידי תומאס אנדרווד. זה מצב די נדיר אם כי לא ייחודי. גם חברי הקונגרס דן קווייל, ויליאם האת'וויי, ספארק מאטסונאגה, הנרי הנסברו וג'ונתן צ'ייס הוחלפו על ידי אותו האיש הן בקונגרס והן בסנאט.

==קישורים חיצוניים==

* 
* 

== הערות שוליים ==

קטגוריה:חברי הסנאט של ארצות הברית מקנטקי
קטגוריה:חברי בית הנבחרים של ארצות הברית מקנטקי
קטגוריה:סנאטורים חברי המפלגה הדמוקרטית
קטגוריה:משפטנים אמריקאים
קטגוריה:הרוגי תאונות דרכים בארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1895
קטגוריה:אמריקאים שנפטרו ב-1951
Tame Impala (אלבום)

Tame Impala הוא המיני-אלבום השני של להקת הרוק האוסטרלית טיים אימפלה. האלבום שוחרר ב-11 באוקטובר 2008 באמצעות Modular Records. הוא הגיע למקום 10 במצעד המוזיקה האוסטרלי. שלושה סינגלים שוחררו מהמיני-אלבום: "Desire Be, Desire Go", "Half Full Glass of Wine" ו-"Skeleton Tiger"; כל השלושה קיבלו שידור רדיו בינלאומי ברשת Triple J. "Half Full Glass of Wine" הגיע למספר 75 במצעד Hottest 100 של Triple J. האלבום הוצא מחדש בשנת 2013 כחלק מיום חנויות התקליטים בגרסת ויניל.

== הקלטה ==
השירים במיני-אלבום נבחרו מתוך כ-20 שירים שקווין פארקר, סולן הלהקה, כתב כבר ב-2003, שאותם שלח לחברת התקליטים "Modular Recordings". כשדיבר על שחרורו של המיני-אלבום, פארקר אמר: "רוב השירים על המיני-אלבום לא נועדו להישמע על ידי כל פרת', שלא לדבר על כל העולם. הם הוקלטו רק בשביל ההאזנה שלי, וכדי שאוכל לצרוב CD של זה ולשים אותו במכונית או לתת אותו לחברים שלי".

== רשימת השמעה ==

== קישורים חיצוניים ==

== הערות שוליים ==

קטגוריה:אלבומי 2008
קטגוריה:טיים אימפלה
אלברכט השלישי, רוזן הבסבורג

אלברכט השלישי, רוזן הבסבורג (נפטר ב-25 בנובמבר 1199) הידוע גם בשם אלברכט העשיר, היה רוזן הבסבורג ואב קדמון של בית הבסבורג.

==ביוגרפיה==
אלברכט היה בנו של ורנר השני, רוזן הבסבורג, וירש את נחלותיו לאחר מותו בשנת 1167. אלברכט התחתן עם איטה פון פולנדורף, בתו של רודולף, רוזן פולנדורף. כמו אביו, הוא היה תומך נאמן של בית הוהנשטאופן. ב-1186 הוא קיבל לשליטתו רוזנות אלזס עילית.

אלברכט היה אביו של רודולף השני, רוזן הבסבורג, אשר ירש את נחלותיו לאחר מותו ב-25 בנובמבר 1199.

==קישורים חיצוניים==

== הערות שוליים ==

קטגוריה:בית הבסבורג
קטגוריה:נפטרים ב-1199
אדרונקה אדניי

אדרונקה אדניי אסתר (באנגלית: Aderonke Adeniyi Esther; נולדה ב-15 בנובמבר 1983) היא שחקנית ומפיקה ניגרית. היא ידועה בזכות הסרטים שלה בשפת היורובה.

== ראשית דרכה ==
אדרונקה אדני אסתר נולדה ב-15 בנובמבר 1983 במדינת אויו שבניגריה. היא הילדה השנייה במשפחה מתוך שש נפשות. היא למדה בגן בשם "Kinder Land" ובבית ספר יסודי עם אותו שם. בתיכון היא קיבלה תואר עבור קורס דרמה שהיא עברה בנושא אומנויות הבמה, ומאז החלה ללמוד לתואר ראשון באוניברסיטה הפתוחה בלאגוס.

== קריירה ==
לאחר שהיא קיבלה תואר עבור קורס דרמה שהיא עברה בנושא אומניות הבמה, אדניי נכנסה לתעשיית הקולנוע בשנת 2007. בשנת 2007 היא הופיעה בהופעת הבכורה שלה בסרט "Ebure" (בתרגום חופשי לעברית: אבורה), ובשנת 2014 היא הפיקה את הסרט הראשון שלה, "Sikemi" (בתרגום חופשי לעברית: סיקמי). הסרט האחרון שהיא הפיקה היה "Twisted" (בתרגום חופשי לעברית: מעוות). היא הופיעה בסרטים נוספים רבים, כמו: Fool's Paradise (בתרגום חופשי לעברית: גן עדן של שוטים), Jemiriye (בתרגום חופשי לעברית: ג'מיריה), "Woto" (בתרגום חופשי לעברית: ווטו) ועוד.

== חיים אישיים ==
אדניי היא אם חד הורית לשני ילדים.

== פרסים ומועמדויות ==
* 2017: השחקנית האופנתית ביותר בטקס הטלוויזיה היבשתית (זכייה).
* 2018: תגלית השנה בטקס פרסי נוליווד (זכייה).

== פילמוגרפיה ==
* Ebure (2008)
* Iku Ewa (2009)
* Oyenusi (2009)
* Ogede Dudu (2009)
* Jemiriye (2011)
* Sikemi (2014)
* Fool's Paradise (2015)
* Atori (2015)
* Iboju (2015)
* Woto (2016)
* Ajaga (2016)
* Orisirisi (2016)
* Iranran (2016)
* Aya Wa (2017)
* Twisted (2018)

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ניגריות
קטגוריה:מפיקות קולנוע ניגריות
קטגוריה:ילידות 1983
המנון הרפובליקה הסינית

שלושת העקרונות של העם (במנדרינית: 中華民國國歌) הוא ההמנון הלאומי של הרפובליקה הסינית.

סון יאט-סן כתב את מילות השיר בשביל נאום אשר נשא בטקס פתיחת האקדמיה הצבאית של הרפובליקה הסינית, שנמצאת כיום בגאושיונג. הוא הולחן על ידי צ'נג מאו-יון ואומץ כהמנונה הלאומי של הרפובליקה הסינית ב-1943.

ההמנון במילותיו, מתייחס לשלושת העקרונות של העם - פילוסופיה פוליטית שפותחה על ידי מחבר השיר סון יאט-סן ומתאר כיצד ניתן לממש את חלומותיו ותקוותיו של העם הסיני, על ידי אותם עקרונות.

==מילות השיר==
===בכתב סיני קלאסי===
三民主義，

吾黨所宗；

以建民國，

以進大同。

咨爾多士，

為民前鋒；

夙夜匪懈，

主義是從。

矢勤矢勇，

必信必忠；

一心一德，
貫徹始終。

===בסינית מפושטת===
三民主义，

吾党所宗；

以建民国，

以进大同。

咨尔多士，

为民前锋；

夙夜匪懈，

主义是从。

矢勤矢勇，

必信必忠；

一心一德，

贯彻始终。

===בתעתיק פין-יין===
Sānmín zhǔyì,

wú dǎng suǒ zōng;

Yǐ jiàn Mínguó,

yǐ jìn dàtóng.

Zī ěr duōshì,

wèi mín qiánfēng;

Sùyè fěi xiè,

zhǔyì shì cóng.

Shǐ qín shǐ yǒng,

bì xìn bì zhōng;

Yì xīn yì dé,

guànchè shǐ zhōng.

==ראו גם==
* דגל הרפובליקה הסינית
* סמל הרפובליקה הסינית

==קישורים חיצוניים==

קטגוריה:קצרמר סין
קטגוריה:קצרמר שירים
קטגוריה:הרפובליקה הסינית: סמלים לאומיים
הרפובליקה הסינית
קטגוריה:שירים על הרפובליקה העממית של סין
ורנר השני, רוזן הבסבורג

ורנר השני, רוזן הבסבורג (נפטר ב-19 באוגוסט 1167) היה רוזן הבסבורג גם בשם ורנר השלישי, ואב קדמון של בית הבסבורג. הוא היה הסבא-רבא של רודולף הראשון, מלך גרמניה.

==ביוגרפיה==
ורנר היה בנו של אוטו השני, רוזן הבסבורג והילה מפירט. ורנר התחתן עם אידה מהומברג. ורנר היה מעורב במלחמת הירושה של ברגנץ רצף בשנים 1164–1166.

הוא מת ליד טוסקולום בשנת 1167, לאחר קרב מונטה פורציו.

==ילדיו==
ורנר היה אביו של אלברכט השלישי, רוזן הבסבורג ואוטו השני, בישוף קונסטנס (1165–1174). בתו ריכנצה התחתנה עם לודוויג הראשון, רוזן פירט.

==קישורים חיצוניים==

קטגוריה:בית הבסבורג
קטגוריה:ילידי 1104
קטגוריה:נפטרים ב-1167
המנון הפיליפינים

האדמה הנבחרת (בטאגאלוג: Lupang Hinirang) הוא ההמנון הלאומי של הפיליפינים.

שם ההמנון בגרסתו הראשונית בספרדית הוא: "Marcha Filipina Magdalo".

מילות השיר בספרדית נכתבו באוגוסט 1899 בידי חייל ומשורר צעיר בשם חוזה פלמה. ב-1938, תרגמו חבר הסנאט הפיליפיני קמילו אוסיאס ומרי א. ליין את מילות השיר לאנגלית. הוא אומץ כהמנון בעל מעמד רשמי בשם "המנון פיליפיני".

בזמן שלטונו של נשיא הפיליפינים רמון מגסייסיי, תורגם ההמנון לטאגאלוג - שפת אימו, על ידי חוליאן קרוז בלמסדה ואילדפונסו סנטוס. גרסה זו אומצה ב-6 במאי 1956 כהמנון לאומי בשם Lupang Hinirang.

ב-12 בפברואר 1998 חקקה ממשלת הפיליפינים חוק האוסר על שירת ההמנון בשפה אחרת מאשר טאגאלוג, אולם דוברי שפות פיליפיניות אחרות מביעים התנגדות כלפיו.

==מילות השיר==
===הגרסה בספרדית מ-1899===
Tierra adorada
Hija del sol de Oriente,
Su fuego ardiente
En ti latiendo está.

¡Tierra de amores!
Del heroísmo cuna,
Los invasores
No te hollarán jamás.

En tu azul cielo, en tus auras,
En tus montes y en tu mar
Esplende y late el poema
De tu amada libertad.

Tu pabellón, que en las lides
La victoria iluminó,
No verá nunca apagados
Sus estrellas ni su sol.

Tierra de dichas, del sol y amores,
En tu regazo dulce es vivir.
Es una gloria para tus hijos,
Cuando te ofenden, por ti morir.

===הגרסה באנגלית מ-1938===
Land of the morning
Child of the sun returning
With fervor burning
Thee do our souls adore.

Land dear and holy,
Cradle of noble heroes,
Ne’er shall invaders
Trample thy sacred shores.

Ever within thy skies and through thy clouds
And o'er thy hills and sea
Do we behold the radiance, feel the throb
Of glorious liberty

Thy banner dear to all our hearts
Its sun and stars alight,
Oh, never shall its shining fields
Be dimmed by tyrants might!

Beautiful land of love, o land of light,
In thine embrace 'tis rapture to lie
But it is glory ever, when thou art wronged
For us thy sons to suffer and die.

===הגרסה הסופית בטאגאלוג===
Bayang magiliw,
Perlas ng silanganan,
Alab ng puso
Sa dibdib mo’y buhay.

Lupang hinirang,
Duyan ka ng magiting,
Sa manlulupig
Di ka pasisiil.

Sa dagat at bundok,
Sa simoy at sa langit mong bughaw,
May dilag ang tula
At awit sa paglayang minamahal.

Ang kislap ng watawat mo’y
Tagumpay na nagniningning;
Ang bituin at araw niya,
Kailan pa ma’y di magdidilim.

Lupa ng araw, ng luwalhati’t pagsinta,
Buhay ay langit sa piling mo;
Aming ligaya na ‘pag may mang-aapi,
Ang mamatay nang dahil sa ‘yo.

==ראו גם==
* דגל הפיליפינים
* סמל הפיליפינים

==קישורים חיצוניים==

==הערות שוליים==

פיליפינים
קטגוריה:הפיליפינים: סמלים לאומיים
אוטו השני, רוזן הבסבורג

אוטו השני, רוזן הבסבורג (1057–8 בנובמבר 1111) היה רוזן הבסבורג ואב קדמון של בית הבסבורג.

==ביוגרפיה==
אוטו נולד בשנת 1057, והיה בנו של ורנר הראשון, רוזן הבסבורג, וירש את נחלותיו לאחר מותו בשנת 1096. 

בשנת 1108, אוטו ליווה את היינריך החמישי, קיסר האימפריה הרומית הקדושה במערכה נגד הונגריה. בשובו, בשנת 1111, הוא נרצח. אוטו היה הראשון שאימץ את התואר "רוזן הבסבורג".

==משפחתו==
אוטו התחתן עם הילה מפירט, ממנה היו לו שני ילדים, ורנר השני, רוזן הבסבורג ואדלייד.

== קישורים חיצוניים ==

* [https://web.archive.org/web/20070312051746/http://www.genealogie-mittelalter.de/habsburger/otto_2_graf_von_habsburg_+_1111.html המידע הגניאלוגי (בגרמנית)]
* בית הבסבורג

== הערות שוליים ==

קטגוריה:בית הבסבורג
קטגוריה:נפטרים ב-1111
רועי צזנה

ד״ר רועי צזנה (נולד ב-8 במאי 1980) הוא חוקר עתידים ישראלי במרכז למחקר סייבר בינתחומי ע"ש בלבטניק באוניברסיטת תל אביב. מחקריו ומאמריו עוסקים בעיקר בניתוח טכנולוגיות חדשניות והשפעותיהן על החברה.

==ביוגרפיה==
צזנה נולד בחיפה ולמד בבית הספר הריאלי. שירת בצה"ל כחובש קרבי. בתקופת שירותו בצה"ל התחיל את לימודי הביולוגיה באוניברסיטה הפתוחה.

עם תום תקופת השירות השלים תואר ראשון בביולוגיה בטכניון, משם המשיך ללימודי תואר שני ושלישי בננו-טכנולוגיה במגמת מחקר בתחום הנדסת רקמות בהנחיית פרופסור שולמית לבנברג מהפקולטה להנדסה ביו-רפואית ופרופסור איל זוסמן מהפקולטה להנדסת מכונות בטכניון. עם סיום הדוקטורט עבר צזנה לעסוק בחקר עתידים במרכז הבינתחומי לניתוח ותחזית טכנולוגית ליד אוניברסיטת תל אביב, שם קיבל הדרכה מדוקטור אהרון האופטמן, דוקטור יאיר שרן, דוקטור יואל רבן ודוקטור טל סופר והמשיך ליחידה לחיזוי טכנולוגי וחברתי באוניברסיטת תל אביב.

בשנים 2014–2015 ניהל את התוכנית לחקר עתידים ביחידת להב פיתוח מנהלים באוניברסיטת תל אביב, המשויכת ליוזמה לרובוטיקה ממוקדת אנושות באוניברסיטת בראון. העביר קורסים בנושא עתידנות גם באוניברסיטה העברית ובטכניון. הקים ועומד בראש פרויקט "סימפוליטיקס" לחיזוי פוליטי.

צזנה הוא מייסד-שותף של טלה-באדי, חברה המפעילה רובוטי טלפרזנס, המאפשרים להרצות, ללמד ולנהל מיזמים דרך אוואטרים רובוטיים המשמשים כגופים חלופיים ברחבי העולם
.

צזנה הוא חבר בפרויקט המילניום ובאגודה לעתיד העולם, בה הוא משמש יועץ מדעי בכיר. הוא חבר בוועד המייעץ של Lifeboat Foundation, שנועדה לשמר את האנושות מכיליון וערך מחקרים עבור ה-Global Challenges Foundation. בנוסף הוא פועל כאנליסט בכיר בחברת ויקיסטראט לייעוץ בכוח ההמונים וחוקר בכיר בארגון X-Prize.

כיום הוא חוקר ב"מרכז בלווטניק לחקר הסייבר" באוניברסיטת תל אביב, ועמית מחקר ביוזמה לרובוטיקה מוכוונת-אדם (Humanity Centered Robotic Initiative) באוניברסיטת בראון בארצות הברית.

צזנה כתב שני ספרים. ב-2013 כתב את הספר המדריך לעתיד, אשר ראה אור באמצעות פרויקט מימון המונים באתר הד-סטארט. הספר עוסק בעתידנות ובדרך בה ישפיעו הטכנולוגיות על החברה.

בספרו מ-2017, השולטים בעתיד, עוסק צזנה בשלטון בעתיד ובחלוקת הכוח בין הממשלה, התעשייה והציבור. הספר מציג כיצד טכנולוגיות חדשניות כגון כלכלה משתפת, בלוקצ'יין והאינטרנט של הדברים יעצבו בעתיד את המבנה החברתי ואופי הכלכלה ואת היחס בין החברות הבינלאומיות, הממשלה והציבור.

בספטמבר 2022 התפרסם כי הצליח ליצור זיוף של הנחיתה על הירח בעזרת צילומים ווידוי של בכיר לשעבר בנאס"א שהופקו באמצעות קריינים ובינה מלאכותית. זוהי תופעת דיפ-פייק.

===חיים אישיים===
צזנה נשוי ואב לשניים.

צזנה עבר את מבחני אגודת הקוסמים הישראלית ובזמנו הפנוי פעיל כקוסם ואמן חושים.

==ספריו==
* המדריך לעתיד, 2013, הוצאת מנדלי

* השולטים בעתיד: הון-שלטון, טכנולוגיה, תקווה, 2017, הוצאת כנרת-זמורה-ביתן דביר

==קישורים חיצוניים==

* [https://icrc.tau.ac.il/icrc/story/Roey_Tzezana Dr. Roey Tsezana - Blavatnik Interdisciplinary Cyber Research Center - Tel Aviv University]
* [https://madaduhcom.wordpress.com/ המדריך לעתיד – הבלוג של ד"ר רועי צזנה]
* [https://www.hayadan.org.il/author/roey_tzezana מאמריו של ד"ר רועי צזנה באתר הידען]
* 

==הערות שוליים==

קטגוריה:חוקרי אינטרנט ישראלים
קטגוריה:בוגרי בית הספר הריאלי
קטגוריה:בעלי תואר דוקטור מהטכניון - מכון טכנולוגי לישראל
קטגוריה:קוסמים ישראלים
קטגוריה:עתידנים ישראלים
קטגוריה:ישראלים שנולדו ב-1980
ורנר הראשון, רוזן הבסבורג

ורנר הראשון, רוזן הבסבורג היה אציל ממייסדי בית הבסבורג. הוא היה אב קדמון של המלך רודולף הראשון, מלך גרמניה.

==ביוגרפיה==
ורנר שכונה לעיתים בשם ורנר האדוק, היה בנו של ראדבוט, רוזן הבסבורג, ואידה דה לורן, בתו של פרידריך הראשון, דוכס לורן העילית.

בשנת 1045 מת אביו, וורנר ירש את נחלותיו. ורנר תמך ברודולף מריינפלדן במאבקו נגד היינריך הרביעי, קיסר האימפריה הרומית הקדושה. בשנת 1096 מת ורנר, ובנו אוטו השני, רוזן הבסבורג ירש את נחלותיו.

==משפחתו==
בשנת 1057 התחתן ורנר עם רגינלינדה מנלנבורג, ממנה היו לו שני בנים: אוטו השני, רוזן הבסבורג ואלברכט השני, רוזן הבסבורג.

== קישורים חיצוניים ==

* [https://web.archive.org/web/20070523114314/http://www.genealogie-mittelalter.de/habsburger/werner_1_graf_von_habsburg_+_1096.html ורנר הראשון, רוזן הבסבורג]

== הערות שוליים ==

קטגוריה:בית הבסבורג
קטגוריה:נפטרים ב-1096
איאבו אוג'ו

איאבו אוג'ו (באנגלית: Iyabo Ojo; נולדה ב-21 בדצמבר 1977) היא שחקנית קולנוע, במאית קולנוע ומפיקת קולנוע ניגרית. היא השתתפה למעלה מ-150 סרטים, והיא הפיקה מעל 14 סרטים משל עצמה.

== ביוגרפיה ==
איאבו אוג'ו נולדה בשם אליס איאבו אוגונרו ב-21 בדצמבר 1977 בלאגוס שבניגריה, למרות שאביה היה מאבאוקוטה. היא הצעירה מבין שלושה ילדים, עם שני אחים גדולים. בזמן שלמדה בתיכון היא הצטרפה לקבוצת דרמה. היא למדה ניהול נדל"ן באוניברסיטת "Lagos State Polytechnic" (בתרגום חופשי לעברית: לאגוס פוליטכני).

== קריירה ==
לאחר שאוג'ו לקחה חלק בקבוצת דרמה בתיכון, היא התחילה את הקריירה שלה בשנת 1998. היא נרשמה עם מספר שחקנים לאיגוד "Actors Guild of Nigeria" (בתרגום חופשי לעברית: השחקנים של ניגריה) בעזרתה של בימבו אקינטולה . 

איאבו אוג'ו השתתפה במספר סרטים ניגרים בולטים. תפקידה הראשון היה בשנת 1998 בסרט "Satanic" (בתרגום חופשי לעברית: שטני) שהיה באנגלית. בשנת 2002, איאבו אוג'ו עשתה את הופעת הבכורה שלה עם באבא דאריג'ינוון. בחודש ינואר בשנת 2015, היא הוציאה את הסרט "Silence" (בתרגום חופשי לעברית: שתיקה), אשר כלל את השחקנים ג'וסף בנג'מין , אלכס אוסיפו , פייתיה ויליאמס ודוריס סימאון .

בשנת 2004, איאבו אוג'ו התחילה לייצר סרטים משל עצמה, ההפקה הראשונה שלה הייתה "Bolutife", ולאחר מכן היא הפיקה את הסרטים "Esan" (בתרגום חופשי לעברית: אסאן), "Bofeboko" (בתרגום חופשי לעברית: בופבוקו) ועוד.

== חיים אישיים ==
כשהגיעה אוג'ו לגיל 21 היא החליטה לקחת הפסקה מהקריירה שלה כדי להתמקד בהקמת משפחה. היא התחתנה וילדה בן בשנת 1999, וילדה בת בשנת 2001. כיום, אוג'ו גרושה, ואומרת שהיא התחתנה מוקדם מידי. היא דיברה על כך שהיא מתכוונת להפסיק להשתמש בשם המשפחה של בעלה לשעבר, אוג'ו.<ref></ref>

== קרן פינקיס ==
בחודש מאי בשנת 2011, איאבו אוג'ו השיקה קרן בשם "קרן פינקיס" למען ילדים עם צרכים מיוחדים. היא חגגה את יום השנה החמישי של הקרן ב-1 במאי 2016 במלון "R And A City Hotel Ikeja" אשר ממוקם בלאגוס.

== פילמוגרפיה מובחרת ==
* Satanic (1998)
* Agogo Ide (1998)
* aba Darinjinwon (2002)
* Okanla (2013)
* Silence (2015)
* Beyond Disability (2015)
* Black Val
* Arinzo
* Apo Owo
* Awusa (2016)
* Tore Ife (2016)
* Trust (2016)
* Ore (2016)
* Ipadabo (2016)
* Twisted Twin (2016)
* Kostrobu (2017)
* Gone to America (2017)
* Divorce not Allowed (2018)

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ניגריות
קטגוריה:במאיות קולנוע ניגריות
קטגוריה:מפיקות קולנוע ניגריות
קטגוריה:ניגריות שנולדו ב-1977
Xrdp

Xrdp הוא יישום המאפשר חיבור גרפי אל שולחן עבודה מרוחק. היישום מבוסס קוד פתוח ונכתב באסמבלי ובשפת C.

יישום זה פותח על מנת לסייע למשתמשי Linux בהתחברות מרוחקת אל מערכת הפעלה חלונות מבית מיקרוסופט וכמו כן זמין להורדה במערכות הפעלה שונות: Linux, Windows, BSD.

Xrdp פותח על ידי ג'יי סורג (Jay Sorg) בשנת 2004, אך הגרסה הציבורית הראשונה שוחררה בשנת 2005.

היישום מבוסס על פרוטוקול שולחן עבודה מרוחק (Remote Desktop Protocol) והחל מגרסה 6.0.9.1 לחיבור באמצעותו מספר מאפיינים:
* תמיכה ב-Fastpath.
* תמיכה ב-RemoteFX.
* שיתוף לוח.
* העברת קבצים בין התחנות.

התקנה והפעלת היישום במערכת הפעלה אובונטו, יתבצע בעזרת הפקודות הבאה:<syntaxhighlight lang="text">
sudo apt install xrdp
sudo systemctl enable xrdp
</syntaxhighlight>

== יישומים נוספים ==
להלן מספר יישומים נוספים המאפשרים חיבור גרפי אל שולחן עובדה מרוחק:
* rdesktop
* x11vnc
* Remmina
* FreeRDP

== קישורים חיצוניים ==

* 
* [https://github.com/neutrinolabs/xrdp עמוד התוכנה באתר GitHub] 
* [https://docs.microsoft.com/en-us/azure/virtual-machines/linux/use-remote-desktop התקנה והגדרת להתחברות מרוחקת אל שרת Azure, אתר מיקרוסופט Docs] 

קטגוריה:תוכנה חופשית
קטגוריה:תוכנות תקשורת
קטגוריה:תוכנות שהושקו ב-2004
ראדבוט, רוזן הבסבורג

ראדבוט, רוזן הבסבורג (985–1045) הידוע גם בשם ראדבוט מקלטגאו, היה רוזן מחוז קלטגאו באזור הריין העילי בשוואביה. ראדבוט היה האב הקדמון של בית הבסבורג, והוא בחר את שמו על שם מבצר הבסבורג.

==ביוגרפיה==
ראדבוט היה כנראה בנו השני של לאנצלין מקלטגאו (בנו של גונטרם, רוזן בריזגאו), אחיו הצעיר של ורנר, בישוף שטרסבורג. בשנת 1010 הוא התחתן עם אידה דה לורן, בתם של פרידריך הראשון, דוכס לורן העילית וביאטריס מצרפת, ממנה נולדו לו 4 ילדים.

ראדבוט בנה את טירת הבסבורג, ובשנת 1027 הוא ייסד את מנזר מורי, שנבנה על ידי נזירים בנדיקטינים ממנזר איינזידלן. בשנת 1045 מת ראדבוט, ובנו ורנר הראשון, רוזן הבסבורג ירש את נחלותיו.

==משפחתו==
בשנת 1010 התחתן ראדבוט עם אידה דה לורן, בתם של פרידריך הראשון, דוכס לורן העילית וביאטריס מצרפת, ממנה נולדו לו 4 ילדים:
* אוטו הראשון, רוזן זונגגאו (1015–1055)
* אלברכט הראשון, רוזן הבסבורג (1016–1055)
* ורנר הראשון, רוזן הבסבורג (1025–1096)
* ריכנצה מהבסבורג (מתה ב-1050), התחתנה עם אולריך השני, רוזן לנצבורג

== קישורים חיצוניים ==

* [https://web.archive.org/web/20110629173247/http://www.genealogie-mittelalter.de/habsburger/radbot_graf_im_klettgau_+_vor_1045.html המידע הגניאלוגי] 

* [http://genealogiequebec.info/testphp/info.php?no=114423 ראדבוט, רוזן הבסבורג]

קטגוריה:בית הבסבורג
קטגוריה:נפטרים ב-1045
הר דוסון (קולומביה הבריטית)

הר דוסון (באנגלית: Mount Dawson) הוא הר בהרי סלקרק בשטח הפארק הלאומי גליישר, בפרובינציית קולומביה הבריטית שבקנדה.

ההר, שגובהו 3,377 מטרים מעל פני הים, והוא מתנשא לגובה של 2,045 מטרים מעל סביבתו, נמצא דרומית מזרחית למעבר רוג'רס.

להר שתי פסגות, הגבוהה שבהן נקראת פסגת האסלר (Hasler Peak), והנמוכה פסגת פאוז (Feuz Peak). פסגת האסלר היא הגבוהה בפסגות הפארק הלאומי גליישר. 

הר דוסון הוא ההר ה-58 בגובהו בקולומביה הבריטית, וה-26 בהתנשאותו בקולומביה הבריטית. 

קרחון דוסון ממוקם על המורדות המזרחיים של ההר; הקרחון נקרא על שמו של ההר.

== היסטוריה ==
=== מקור השם ===
שמו של ההר ניתן לו בשנת 1888 על ידי הכומר וו. ס. גרין (W.S. Green). השם אומץ רשמית ב-29 במאי 1901.

ההר נקרא על שם הגאולוג ג'ורג' מרסר דוסון, חבר בוועדת הגבולות הבינלאומית של צפון אמריקה הבריטית בשנת 1873, ומנהל הסקר הגאולוגי של קנדה בין השנים 1895–1901.

=== הטיפוס על ההר ===
הראשונים שטיפסו לפסגת ההר היו צ'ארלס אי. פיי (Charles E Fay), הרשל סי. פארקר (Herschel C Parker), אדוארד פאוז האב (Edward Feuz Sr.) וכריסטיאן האסלר האב (Christian Hasler Sr.), ב-13 באוגוסט 1899. פיי נתן לפסגות ההר את שמות חבריו למשלחת הטיפוס.

== קישורים חיצוניים ==
* [https://apps.gov.bc.ca/pub/bcgnws/names/8505.html הר דוסון] באתר השמות של ממשלת קולומביה הבריטית
* [https://bivouac.com//MtnPg.asp?MtnId=221 הר דוסון] באתר אנציקלופדיית ההרים הקנדית
* [http://www.peakbagger.com/peak.aspx?pid=3027 הר דוסון] באתר peakbagger
* [http://www.summitsearch.org/places/mount-dawson הר דוסון] באתר summitsearch
* [https://www.yr.no/place/Canada/British_Columbia/Mount_Dawson/ תחזית מזג אוויר עדכנית ארוכת טווח עבור הר דוסון]
** [https://www.yr.no/place/Canada/British_Columbia/Mount_Dawson/statistics.html סטטיסטיקות מזג אוויר עבור הר דוסון]

==הערות שוליים==

דוסון
דוסון
איגור קוסטיוקוב

אדמירל איגור אולגוביץ' קוסטיוקוב (ברוסית: И́горь Оле́гович Костюко́в; נולד ב-21 בפברואר 1961) הוא מפקד צבא רוסי, ראש המודיעין הצבאי הרוסי, אדמירל, גיבור הפדרציה הרוסית (2017).

== ביוגרפיה ==
הוא נולד ב-21 בפברואר 1961 בברית המועצות. הוא התחנך במוסדות ההשכלה של הצי הרוסי ומאוחר יותר סיים את לימודיו באקדמיה הדיפלומטית הצבאית (שהיא כיום האקדמיה הצבאית של משרד ההגנה של הפדרציה הרוסית). שירת כקצין מינהל הביון של המטה הכללי של הצי הרוסי.

שירת במודיעין הצבאי הראשי של המטה הכללי של הכוחות המזוינים של הפדרציה הרוסית ומונה לסגן הראשון של ראש המודיעין הצבאי ולממלא מקומו. נחשב לאחד ממפקדי המודיעין הצבאי הרוסי שהיה מעורב ישירות בניהול המבצע הרוסי להצלת משטרו של בשאר אל-אסד בסוריה.

ב-2017, בצו של נשיא הפדרציה הרוסית, הוענקה לו מדליית "כוכב הזהב" ותואר גיבור הפדרציה הרוסית, עבור אומץ וגבורה בעת שירותו הצבאי. ב-29 בדצמבר 2016 נכלל ברשימת הסנקציות של ארצות הברית בחשד למעורבות בביצוע "פעולות ערעור הדמוקרטיה בארצות הברית", בשל חשד להתערבות רוסיה בבחירות לנשיאות ארצות הברית ב-2016.

בעקבות מותו של איגור קורובוב מונה קוסטיוקוב לממלא מקום ראש המודיעין הצבאי, למרות שמילא בפועל את התפקיד מאז היעדרותו של קורובוב בתחילת אוקטובר 2018. עם אישור מינויו הפך לראש המודיעין הצבאי הראשון ששירת קודם לכן בצי הרוסי.

== קישורים חיצוניים ==

== הערות שוליים ==

קטגוריה:ימאי הצי הסובייטי
קטגוריה:אדמירלים רוסים
קטגוריה:גיבורי הפדרציה הרוסית
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור ההצטיינות למען המולדת
קטגוריה:מרגלים למען ברית המועצות
קטגוריה:אנשי המודיעין הצבאי הרוסי
קטגוריה:התערבות רוסיה בבחירות לנשיאות ארצות הברית ב-2016: אישים
קטגוריה:הפלישה הרוסית לאוקראינה: אישים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1961
תיסלם 2

תיסלם 2 הוא האלבום השני של להקת הרוק הישראלית תיסלם, שיצא לאור בנובמבר 1982.

הקלטות האלבום החלו באולפני טריטון בבני ברק ב-6 ביוני 1982 - יום פרוץ מלחמת לבנון הראשונה. עריכותיו הסופיות של האלבום, הסתיימו ב-1 בספטמבר 1982 והאלבום הושק ב-1 בנובמבר. בניגוד לאלבום הראשון, האלבום השני הוקלט בהרכב מלא של כל חברי הלהקה ללא נגנים חיצוניים.

בספטמבר 1997 יצאה לאור גרסת CD של האלבום בהוצאה מחודשת דיגיטלית שכללה 5 רצועות בונוס.

== רשימת רצועות ==

== המשתתפים באלבום ==
* דני בסן - שירה
* יזהר אשדות - גיטרות מובילות, שירה וקולות
* יאיר ניצני - קלידים וקולות
* יושי שדה - גיטרה מלווה, שירה וקולות
* צוף פילוסוף - גיטרה בס וקולות
* סמי אבזרדל - תופים וכלי הקשה

== קרדיטים ==
* הפקה מוזיקלית: יזהר אשדות, יאיר ניצני ויושי שדה
* טכנאי הקלטה ומיקס, כיסא וקלפים: יואב גרא
* עוזר טכנאי: עמית חיות
* הוקלט באולפני טריטון יוני - ספטמבר 1982.
* עוזרת הפקה: אתי אנטה
* עיצוב העטיפה: מנחם רגב
* צילומים: עודד קליין

== הערות שוליים ==

קטגוריה:אלבומי 1982
קטגוריה:אלבומי תיסלם
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי רוק ישראליים
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
הסכם מכללא

הסכם מכללא או חוזה מכללא הוא הסכם שלא נאמר במפורש בין הצדדים, אך הוא משתמע מתוך התנהגותם. גם כאשר יש חוזה מפורש בין הצדדים ניתן להתייחס אליו כאילו יש בו גם תנאי מכללא - תנאי שלא נכלל במפורש בחוזה אך הוא משתמע מתוך מהות החוזה.

דוגמה: בית המשפט לענייני משפחה דחה בקשה לדחות על הסף תביעת מזונות שהגישה אישה כנגד הידוע בציבור שלה לשעבר. בית המשפט קבע בכך שהחיים המשותפים, גם אם לא נחתם הסכם חוזי בין בני הזוג, הם בגדר "הסכם מכללא". מתוך ההחלטה:

דוגמה: הסכם עבודה בין מעסיק לעובד כולל את פרטי זכויותיו של העובד (שכר, חופשה וכו'). פעמים רבות לא נכללת בחוזה כזה הדרישה שעל המעסיק לספק עבודה לעובד, כלומר להטיל עליו משימות, ועל העובד לבצע משימות אלה. אף שלא נאמרה במפורש, דרישה זו היא בגדר תנאי מכללא, שהפרתה היא הפרת החוזה. על חשיבותו של התנאי מכללא בהסכם עבודה אישי עמד בית הדין הארצי לעבודה: "בשל המיוחד בחוזה העבודה האינדיבידואלי - הדרך והנסיבות שבהן הוא נכרת, משך חייו ופעולתו - ממלא התנאי מכללא תפקיד רב משקל בהרבה משתנאי מסוג זה ממלא בחוזים אחרים."

מטבע הדברים, הוכחת קיומם של תנאי מכללא או הסכמה מכללא קשה מאשר הוכחת קיומה של הסכמה מפורשת.

==ראו גם==
* הסכם ג'נטלמני

==קישורים חיצוניים==
* 

==הערות שוליים==

קטגוריה:דיני חוזים
סיאט רונדה

סיאט רונדה (בספרדית: SEAT Ronda) היא מכונית משפחתית קטנה, 5 דלתות הצ'בק מתוצרת יצרנית הרכב הספרדית סיאט אשר יוצרה בין השנים 1982–1986.

=="סיאט רונדה"==
* יוצרו 177,869 יחידות.
* 5 נוסעים.
* מכל דלק - 50 ליטר.
* תא מטען: 370-1,250 סמ"ק.
* תאוצה בין 0-100 קמ"ש היא 16.3 שניות (מנוע בנזין 1,197 סמ"ק).
* תאוצה בין 0-100 קמ"ש היא 12.8 שניות (מנוע בנזין 1,461 סמ"ק).
* תאוצה בין 0-100 קמ"ש היא 11.5 שניות (מנוע בנזין 1,592 סמ"ק).
* תאוצה בין 0-100 קמ"ש היא 19.1 שניות (מנוע דיזל 1,714 סמ"ק).

==דגמים==
* "63 L 1.2".
* "85 GLX 1.5".
* "Crono 2000 2.0".
* "LD 1.7".

==סוג מנועי "סיאט רונדה"==
* מנוע בנזין
* מנוע דיזל
==תצורות "סיאט רונדה"==
* 5 דלתות - הצ'בק
* סטיישן
* טנדר

== תמונות ==
<gallery mode="packed" heights="120">
קובץ:Seat Ronda Front.jpg | "סיאט רונדה"
קובץ:Seat Ronda Back.jpg | "סיאט רונדה"
קובץ:1985 Seat Ronda GL 1.2 (3682763564).jpg | "סיאט רונדה" דגם "GL 1.2", שנת 1985
קובץ:SEAT Ronda in Avellino.JPG | "סיאט רונדה" דגם "GL 1.2", שנת 1985
קובץ:SEAT Ronda Crono 2.0 (22973192671).jpg | "סיאט רונדה" דגם "Crono"
קובץ:SEAT Ronda front.jpg | "סיאט רונדה"
קובץ:Ronda familiar lateral.jpg | "סיאט רונדה" - דגם סטיישן
קובץ:Emelba ronda taller.JPG | "סיאט רונדה" דגם "Poker" - טנדר
קובץ:Emelba ronda furgon.jpg | "סיאט רונדה" דגם "Poker" - טנדר
</gallery>

==ראו גם==
* סיאט
* פיאט
* סיאט 850

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1982
רונדה
קטגוריה:מכוניות ספרדיות
סיאט ארונה

סיאט ארונה (בספרדית: SEAT Arona) הוא קרוסאובר קומפקטי, המשלב תכונות של SUV, מתוצרת יצרנית הרכב הספרדית סיאט, חברת בת של קונצרן הרכב הגרמני פולקסווגן אשר מיוצר משנת 2017 ועד היום.

=="סיאט ארונה"==
* "סיאט ארונה" הוצגה לראשונה ב-26 ביוני 2017 בברצלונה.
* "סיאט ארונה" משתמשת בפלטפורמת "MQB A0" החדשה המשמשת את הסיאט איביזה, עמה היא חולקת עיצוב וגם מכלולים. 
* 5 דלתות.
* 5 נוסעים.
* מנוע הנעה קדמית.
* "סיאט ארונה" משווקת בישראל.
===דגמי מנועי בנזין===
* "TSI 95 1.0".
* "1.0 TSI 115".
* "1.5 TSI".
===דגמי מנועי דיזל===
* "1.6 TDI 95".
* "TSI 115 1.6".

== תמונות ==
<gallery mode="packed" heights="90">
קובץ:Seat Arona XCellence MKI Haifa.jpg | "סיאט ארונה" (צולם בחיפה) 
קובץ:2018 SEAT Arona SE Technology TSi 1.0 Rear (1).jpg | "סיאט ארונה" - שנת 2018 
קובץ:2018 SEAT Arona SE Technology TSi 1.0 Front (1).jpg | "סיאט ארונה" - שנת 2018 
קובץ:2018 SEAT Arona SE Technology TSi 1.0 Front.jpg | "סיאט ארונה" - שנת 2018 
קובץ:Seat Arona, IAA 2017, Frankfurt (1Y7A2246).jpg| "סיאט ארונה" - שנת 2017 
קובץ:Seat Arona IMG 0647.jpg | "סיאט ארונה" 
קובץ:Seat Arona Back IMG 0649.jpg | "סיאט ארונה" 
קובץ:Aronatdiinter5.jpg | "סיאט ארונה" - מבט לתא הנהג
קובץ:Aronatdiinter4.jpg | "סיאט ארונה" - מבט למושבים האחוריים 
קובץ:Aronatdiinter.jpg | "סיאט ארונה" - מבט ללוח מחוונים 
קובץ:Aronatdiinter6.jpg | "סיאט ארונה" - מבט למושבים הקדמיים
</gallery>

==ראו גם==
* סיאט

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קרוסאובר
קטגוריה:דגמי מכוניות שהושקו ב-2017
ארונה
קטגוריה:מכוניות ספרדיות
סיאט קורדובה

סיאט קורדובה (בספרדית: SEAT Córdoba) היא מכונית משפחתית מתוצרת יצרנית הרכב הספרדית סיאט, חברת בת של קונצרן הרכב הגרמני פולקסווגן שיוצרה בין השנים 1993–2009.

==דורות "סיאט קורדובה"==
* דור ראשון (6K) (יוצר בין השנים 1993-2002).
* דור שני (6L) (יוצר בין השנים 2002-2009).

===דור ראשון "סיאט קורדובה"(6K)===
* 2 דלתות - קופה.
* 4 דלתות - סדאן.
* 5 דלתות - סטיישן.
* יוצר בספרד, ובארגנטינה בין השנים 2000–2002.
* נפח תא מטען - 456-762 סמ"ק.

===דור שני "סיאט קורדובה" (6L)===
* 4 דלתות - סדאן.
* יוצר בספרד.
* נפח תא מטען - 485 - 1,140 סמ"ק.

== תמונות ==
<gallery mode="packed" heights="100">
קובץ:SEAT Córdoba lateral.jpg | "סיאט קורדובה" (דור ראשון)
קובץ:Seat Cordoba CLX 1.4 1995 (14776886900).jpg | "סיאט קורדובה", דגם "CLX 1.4", שנת 1995 (דור ראשון)
קובץ:1995 SEAT Córdoba (6K) GLX sedan (26700134626).jpg | "סיאט קורדובה", דגם "GLX", שנת 1995 (דור ראשון)
קובץ:SeatVario.jpg | "סיאט קורדובה" (דור ראשון) - סטיישן
קובץ:SEAT Cordoba Vario open boot.jpg | "סיאט קורדובה" (דור ראשון) - סטיישן
קובץ:SEAT Cordoba Vario side.jpg | "סיאט קורדובה" (דור ראשון) - סטיישן
קובץ:Seat Cordoba 20110508.jpg | "סיאט קורדובה" (דור ראשון) - סטיישן כניידת משטרה במשטרת הונגריה
קובץ:Seat Cordoba 2-door registered August 1998 1984cc.jpg | "סיאט קורדובה", שנת 1998 (דור ראשון) - קופה
קובץ:SEAT Córdoba SX.jpg | "סיאט קורדובה" (דור ראשון) - קופה
</gallery>
<gallery mode="packed" heights="90">
קובץ:Seat Cordoba front 20080326.jpg | "סיאט קורדובה" (דור שני)
קובץ:SEAT Cordoba 1.4i Stella.JPG | "סיאט קורדובה" (דור שני)
קובץ:2003 SEAT Cordoba S 1.4 Front.jpg | "סיאט קורדובה", שנת 2003 (דור שני)
קובץ:SEAT Cordoba interior.jpg | "סיאט קורדובה" (דור שני) - מבט ללוח מחוונים
קובץ:SEAT CórdobaII lateral.jpg | "סיאט קורדובה" (דור שני)

</gallery>

==ראו גם==
* סיאט

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1993
קורדובה
קטגוריה:מכוניות ספרדיות
קטגוריה:כלי רכב המיוצרים בארגנטינה
פצעי בגרות 80

פצעי בגרות 80 או בקיצור פצעי בגרות הוא סרט נעורים ישראלי משנת 1980 שכתב וביים זאב רווח.

זהו סרטו היחיד של זאב רווח כבמאי בלבד בו אינו מופיע כשחקן.
רווח כתב את התסריט לאחר שהאזין שעות רבות להקלטות של בני נוער שסיפרו על הרגלי המין והסמים שלהם, והתייחסותם לפערי המעמדות והמוצא האתני.

את המוזיקה חיבר גרי אקשטיין והוא מופיע במספר שירים בסרט עם להקת "סתיו" (מוטי דיכנה, יאיר שרגאי, דריו מלכי ושלמה חממי).

==תקציר העלילה==
דורון (דורון ציוני) הוא בן למשפחה קשת יום בדרום תל אביב. הוא מממן את הוצאותיו ואת קניית האופנוע שלו על ידי עבודה בסופרמרקט. הוא מבלה עם חבריו בחוף תל אביב בהצקה לתיירות משתזפות ובנסיעה באופנועו בחולות החוף.

לילה אחד הוא פוגש בהופעה של גרי אקשטיין את סוזי (דליה שימקו) ומתאהב בה. דליה היא בת למשפחה אמידה מצפון תל אביב ואביה (יוסי גרבר) אינו מרוצה מהתנהגותה החופשית עם שרון (שרון אלכסנדר) חבר שלה, שגם הוא ממשפחה עשירה בצפון תל אביב.

כדי להרשים את סוזי מזמין דורון אותה ואת חבריה ה"צפוניים" למסיבה שהוא עורך "בווילה של הוריו" בסביון. מיכל (מיכל בת-שבע רנד), אחת מחבורתו, היא שמרטפית אצל זוג עשיר בסביון (אילן דר ורחל רביד) ומציעה לדורון לחגוג שם. לפני המסיבה "סוחבים" חבריו של דורון מכל טוב מהסופרמקט, בו הוא עובד.

כשמגיעה חבורת ה"צפוניים" הכל מוכן והם מתחילים לרקוד, להשתולל, לעשן סמים ולקפוץ עם הבגדים לבריכה. מיקה (ג'ודי קרמרמן) היא בת לאם עשירה (דליה פן) המחליפה גברים רבים. היא מתחילה להתערטל והתנהגותה היא התרסה כלפי אמה.

דורון מחפש את סוזי אך לאכזבתו הוא מוצא אותה במיטה ביחד עם שרון. כולם מתגייסים לנקות את הווילה לפני שובם של הבעלים.

הסרט מסתיים בגיוסו של דורון לצבא כשחבריו וגם סוזי מלווים אותו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| דליה שימקו || סוזי
|-
| שרון אלכסנדר || שרון
|-
| [http://www.cinemaofisrael.co.il/דורון-ציוני/ דורון ציוני] || דורון
|-
| שמוליק לוי || שמוליק
|-
| ג'ודי קרמרמן || מיקה
|-
| דליה פן || אמה של מיקה
|-
| יוסי גרבר || יוסי, אביה של סוזי
|-
| שפרה מילשטיין || שפרה, אמה של סוזי
|-
| ראובן דיין || חיים, אביו של דורון
|-
| תקוה עזיז || אמה של דורון
|-
| אילן דר || אילן, בעל הוילה בסביון
|-
| רחל רביד || רחל, בעלת הוילה בסביון
|-
| מיכל בת-שבע רנד || מיכל
|-
| צביקה כרמון || צ'יקו
|-
| שחר שיקרצי || שחר, חבר של דורון
|-
| דליה בגר || דליה
|-
| יוסף באשי || מנהל הסופר-מרקט, אצלו עובד דורון כשליח
|-
| מוטי דיכנה || את עצמו
|-
| גרי אקשטיין || את עצמו
|-
|לואיס רוזנברג
|נהג
|}

==קישורים חיצוניים==

* [https://www.youtube.com/watch?v=Nj18jU5GqEY גרי אקשטיין שר "סוזי" מתוך "פצעי בגרות 80], באתר יוטיוב

קטגוריה:סרטים בעברית
קטגוריה:סרטי נעורים ישראליים
קטגוריה:תל אביב-יפו בקולנוע
קטגוריה:סביון בקולנוע
קטגוריה:סרטים ישראליים משנת 1980
עורק המעי העקום והמעי הגס

עורקי המעי העיוור וקצה המעי העקום. באיור נראה סופו של עורק המעי העקום והמעי הגס, יחד עם ענפיו.
עוֹרֵק הַמְּעִי הֶעָקֹם וְהַמְּעִי הַגַּס (TA: arteria ileocolica) הוא עורק בבטן המסתעף מעורק מתלה המעי העליון ומספק דם למעי העיוור, למעי העקום ולתוספתן. עורק זה הוא התחתון מבין העורקים המסתעפים מחלקו הקמור של עורק מתלה המעי העליון.

מהלכו של העורק עובר מטה וימינה מאחורי הצפק לכיוון גומץ הכסל הימני, שם הוא מתפצל לענף עליון וענף תחתון. הענף התחתון משיק עם סופו של עורק מתלה המעי העליון, בעוד הענף העליון משיק עם עורק המעי הגס הימני.

הענף התחתון של עורק המעי העקום והמעי הגס מתפצל לענף המעי הגס, אשר עולה מעלה על גבי המעי הגס העולה, לעורק המעי העיוור הקדמי ולעורק המעי העיוור האחורי, המזינים את צדי המעי העיוור בהתאמה, לענף המעי העקום, אשר עולה מעלה ושמאלה בחלקו התחתון של המעי העקום ומשיק עם קצה עורק מתלה המעי העליון, ולעורק התוספתן.

קטגוריה:עורקי הבטן והאגן
עורק המעי העיוור הקדמי

עורקי המעי העיוור וקצה המעי העקום
עוֹרֵק הַמְּעִי הָעִוֵּר הַקִּדְמִי (TA: arteria caecalis anterior) הוא עורק בבטן, המסתעף מהענף התחתון של עורק המעי העקום והמעי הגס ומספק דם לחלקו הקדמי של המעי העיוור.

==ראו גם==
* עורק המעי העיוור האחורי

קטגוריה:עורקי הבטן והאגן